Η επίδραση της εναλλακτικής ιατρικής στα ποσοστά επιβίωσης ασθενών με καρκίνο
Creators: name: Χρύσογλου, Σοφία-Ιφιγένεια Γεωργίου
Publisher: name: Aristotle University of Thessaloniki
Year: 2020
Subjects: Εναλλακτική ιατρική
Επιβίωση
Καρκίνος
Alternative medicine
Survival
Cancer

description: Σκοπός της μελέτης: Σκοπός της παρούσας συστηματικής ανασκόπησης είναι η διερεύνηση της επίδρασης της εναλλακτικής ιατρικής στη διαμόρφωση των δεικτών επιβίωσης ασθενών με καρκίνο. Η συστηματική αυτή ανασκόπηση αφορά ενήλικες που πάσχουν από καρκίνο και βρίσκονται υπό θεραπεία. Εισαγωγή: Η εναλλακτική ή συμπληρωματική ιατρική (alternative - complementary medicine) περιλαμβάνει ένα ευρύ φάσμα από πρακτικές, παρεμβάσεις και φυσικά προϊόντα, τα οποία δεν χρησιμοποιούνται στην καθημερινή κλινική πράξη για την θεραπεία ή την πρόληψη νοσημάτων και ενδέχεται οι καταβολές τους να διαφέρουν αρκετά από την δυτική ιατρική σκέψη και πρακτική. Οι συμπληρωματικές ιατρικές προσεγγίσεις αφορούν παρεμβάσεις που χρησιμοποιούνται ταυτόχρονα με την θεραπεία της κλασσικής δυτικής ιατρικής. Οι εναλλακτικές ιατρικές προσεγγίσεις διαφέρουν στο ότι δεν χρησιμοποιούνται συμπληρωματικά αλλά υποκαθιστούν την προσέγγιση της κλασσικής δυτικής ιατρικής. Με τα σύγχρονα θεραπευτικά μέσα η επιβίωση των ασθενών με καρκίνο έχει αυξηθεί σημαντικά, παρόλα αυτά όμως η διάγνωση του καρκίνου αποτελεί ένα ιδιαίτερα τραυματικό γεγονός τόσο για τον ίδιο τον ασθενή όσο και για το περιβάλλον του. Ανεξάρτητα από την πρόγνωση, η διάγνωση του καρκίνου αλλάζει τόσο την εικόνα που έχει το ίδιο το άτομο για τον εαυτό του όσο και το ρόλο του στις κοινωνικές ομάδες που λαμβάνει μέρος. Από μελέτες έχει προκύψει ότι οι ασθενείς που πάσχουν από καρκίνο κάνουν χρήση των πρακτικών της συμπληρωματικής ιατρικής σε ποσοστό έως και 87%. Η χρήση των μεθόδων αυτών αφορά την θεραπεία αλλά και τη διαχείριση ανεπιθύμητων ενεργειών της συμβατικής θεραπείας και επιπλοκών του ίδιου του καρκίνου, όπως είναι ο πόνος και η καχεξία. Παρόλα αυτά, οι αποδείξεις για την αποτελεσματικότητα αυτών των πρακτικών και για την χρήση τους στην ογκολογία είναι περιορισμένες. Υλικό και Μέθοδος: Αρχικά έγινε αναζήτηση για ανεύρεση μελετών μέσα από έρευνα στις βάσεις δεδομένων Medline &amp; Cochrane library, χρησιμοποιώντας ως λέξεις κλειδιά: cancer / survival / yoga, cancer / survival / tai chi, cancer / survival / reiki, cancer / survival / reflexology, cancer / survival / prayer, cancer / survival / homeopathy, cancer / survival / herbal medicine, cancer / survival / chiropractic, cancer / survival / biofield therapy, cancer / survival / ayurveda, cancer / survival / alternative medicine, cancer /survival / acupuncture, cancer / survival / melatonin, cancer / survival / vitamin, cancer / survival / diet. Ως κριτήρια εισαγωγής χρησιμοποιήθηκαν: κλινικές μελέτες (clinical trials), σε ενήλικες (humans, adult 19+ years), με καρκίνο υπό θεραπεία. Από την αναζήτηση προέκυψαν 1380 μελέτες, από τις οποίες ένας σημαντικός αριθμός ήταν ταυτόσημες. Από αυτές προέκυψαν 90 διπλές τυφλές τυχαιοποιημένες μελέτες (Randomized Controlled Trials-RCTs). Τελικά, από τις 90 επιλέχθηκαν οι 30. Οι υπόλοιπες δεν ήταν συναφείς με τα εξεταζόμενα αποτελέσματα ή δεν προέκυπταν κλινικά αποτελέσματα. Όπως είναι γνωστό, οι συστηματικές ανασκοπήσεις αποτελούν σημαντικά εργαλεία αντικειμενικής προσέγγισης της βιβλιογραφίας, της σύνθεσης και της κριτικής ανάλυσης των αποτελεσμάτων των πρωτογενών μελετών, με εξαιρετική συμβολή στην αποσαφήνιση θεμάτων και την αναζήτηση νέων ερευνητικών κατευθύνσεων. Αποτελέσματα: Η χρήση μεθόδων εναλλακτικής ιατρικής από ασθενείς με καρκίνο υπό θεραπευτική αγωγή καταλήγουν τα περισσότερες φορές σε απουσία ενδείξεων βελτίωσης μεταξύ των ομάδων συμμετοχής και ελέγχου. Αναδεικνύεται ένα πλεονέκτημα στις ομάδες παρέμβασης, αλλά δεν υπάρχουν σαφείς ενδείξεις ή στατιστικά σημαντική βελτίωση του ποσοστού επιβίωσης στις περισσότερες μελέτες. Συμπεράσματα: Η έλλειψη μεγάλων και καλά σχεδιασμένων διπλών-τυφλών μελετών για τη συμβολή των εναλλακτικών θεραπειών στα ποσοστά επιβίωσης των ασθενών με καρκίνο, οδηγεί σε μη ασφαλή συμπεράσματα.
description: Purpose of the study: This systematic review aims to investigate the impact of alternative medicine on the formation of cancer survival rates. The above review is about adults with cancer who are under treatment. Background: Alternative or complementary medicine comprises a wide range of practices, interventions and natural products not used in daily clinical practice for the treatment or prevention of diseases, and their origins may be quite different from western medical thought and practice. Complementary medical approaches relate to interventions used concurrently with the treatment of classical western medicine. Alternative medical approaches differ in that they are not used complementarily but substitute for the classical Western medicine approach. With modern therapies the survival of cancer patients has increased significantly, yet the diagnosis of cancer is a very traumatic event for both the patient and his or her environment. Regardless of the prognosis, the diagnosis of cancer changes both the person's own image of himself and his role in the social groups he participates in. Studies show that up to 87% of cancer patients use complementary medicine practices. The use of these methods relates to the treatment and management of adverse effects of conventional cancer treatment and complications such as pain and cachexia. However, the evidence for the efficacy of these practices and their use in oncology is limited. Material-Methods: Initially a search was made for research through the Medline &amp; Cochrane library databases, using keywords: cancer / survival / yoga, cancer / survival / tai chi, cancer / survival / reiki, cancer / survival / reflexology, cancer / survival / prayer, cancer / survival / homeopathy, cancer / survival / herbal medicine, cancer / survival / chiropractic, cancer / survival / biofield therapy, cancer / survival / ayurveda, cancer / survival / alternative medicine, cancer / survival / acupuncture, cancer / survival / melatonin, cancer / survival / vitamin, cancer / survival / diet. Inclusion criteria were: clinical trials in adults (humans, adult 19+ years) with cancer under treatment. The search resulted in 1380 studies, of which a significant number were identical. These resulted in 90 Randomized Controlled Trials (RCTs). Finally, 30 out of the 90 were selected. The rest were excluded because of irrelevant outcome measurements or absence of clinical results. It is well known that systematic reviews are important tools for an objective approach to bibliography, synthesis and critical analysis of the results of primary studies, with an excellent contribution to clarifying issues and seeking new research directions. Results: The use of alternative medicine methods by cancer patients undergoing treatment often results in no evidence of improvement between the intervention and control groups. There is an advantage in intervention groups, but there is no clear evidence or statistically significant improvement in survival rates in most studies. Conclusions: The lack of large and well-designed double-blind studies on the contribution of alternative therapies to the survival rates of cancer patients leads to unsafe conclusions.